SL Uradni list Evropske unije C 279/11

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 279/07)

Številka XA: XA 269/08

Država članica: Kraljevina Španija

Regija: Comunidad Valenciana

Naziv sheme pomoči ali ime podjetja, ki prejme individualno pomoč: Resolución de 7 de marzo de 2008 de la Consellería de Agricultura, Pesca y Alimentación, por la que se adjudican a Agroalimed determinadas tareas

Pravna podlaga: Proyecto de resolución de 7 de marzo de 2008, de la Consellería de Agricultura, Pesca y Alimentación, por la que se adjudican a Agroalimed determinadas tareas

Načrtovani letni izdatki po shemi ali skupni znesek individualne pomoči, dodeljene podjetju: 1 722 000 EUR

Največja intenzivnost pomoči: 100 % upravičenih stroškov

Datum začetka izvajanja: Od datuma objave matične številke zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja

Trajanje sheme ali individualne pomoči: V letu 2008, z možnostjo letnega podaljšanja, če je v proračunih tako predvideno

Cilj pomoči: Zagotoviti izvajanje dejavnosti, predvidenih v odločbi generalne direktorice za kmetijsko proizvodnjo z dne 23. januarja 2008 o odobritvi letnega načrta zdravja živali za leto 2008, in izvajanje ukrepov, ki jih vsebuje (D.O.C.V. št. 48621 z dne 14. februarja 2008).

Pomoč je dodeljena na podlagi člena 10(1) Uredbe (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov. Upravičeni stroški so stroški, povezani z veterinarskimi obiski kmetijskih gospodarstev, cepljenji in vzorčenjem ali izvajanjem nekaterih diagnostičnih preskusov, vse to z namenom obvladovanja določenih bolezni.

Člen 14(b) prav tako ureja uvedbo sistemov označevanja živali, ki zagotavljajo sledljivost proizvodov, upravičeni stroški pa so stroški označevanja živali

Zadevni gospodarski sektor(ji): Mala živinorejska gospodarstva v regiji Comunidad Valenciana, ki so vpisana v regijski register živinorejskih gospodarstev, ki redijo prašiče, govedo, ovce, koze, zajce, čebele in konje

Naziv in naslov organa, ki dodeli pomoč:

Fundación Agroalimed Instituto Valenciano de Investigaciones Agrarias Ctra. Moncada- Náquera, Km 5 E-46113 Moncada (Valencia)

Spletni naslov: http://www.agricultura.gva.es/especiales/ayudas_agrarias/pdf/AGROALIMED.pdf

Drugi podatki: —

V Valenciji, 13. junija 2008

Laura PEÑARROYA FABREGAT

La Directora General de Producción Agraria

Številka XA: XA 270/08

Država članica: Španija

Regija: Comunidad Valenciana

Ime podjetja, ki prejme individualno pomoč: Federación Cunícola Valenciana

Pravna podlaga: Resolución de la Consellera de Agricultura, Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Načrtovani letni izdatki: 30 000 EUR v letu 2008

Največja intenzivnost pomoči: 100 %

Datum začetka izvajanja: Od datuma objave registracijske številke zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja

Trajanje individualne pomoči: Leto 2008

Cilj pomoči: Usposabljanje, spodbujanje in razširjanje živinoreje v skladu z zahtevami trga v zvezi z varnostjo živil in sledljivostjo za sektor kunčjereje v regiji Comunidad Valenciana (člena 14 in 15 Uredbe (ES) št. 1857/2006).

Vključuje upravičene stroške za storitve, človeške vire in material ter izdatke za udeležbo na informativnih dnevih in sestankih o zdravstvenih ter higienskih vidikih kunčjereje, ki se nanašajo na predmet pomoči

Zadevni gospodarski sektor(ji): Sektor kunčjereje

Naziv in naslov organa, ki dodeli pomoč:

Consellería de Agricultura, Pesca y Alimentación Amadeo de Saboya, 2 E-46010 Valencia

Drugi podatki: –

Spletna stran: http://www.agricultura.gva.es/especiales/ayudas_agrarias/pdf/FeVaCunicola.pdf

V Valenciji, 26. junija 2008

Laura PEÑARROYA FABREGAT

La Directora General de Producción Agraria

Številka XA: XA 273/08

Država članica: Republika Slovenija

Regija: —

Naslov programa pomoči ali ime podjetja, ki prejme posamično pomoč: Sofinanciranje zavarovalnih premij za zavarovanje kmetijske proizvodnje za leto 2008

Pravna podlaga: Uredba o sofinanciranju zavarovalnih premij za zavarovanje kmetijske proizvodnje in ribištva za leto 2008

Načrtovani letni izdatki po programu ali skupni znesek posamične pomoči, odobrene podjetju: Načrtovani izdatki za leto 2008 so 6 076 950 EUR

Največja intenzivnost pomoči: Sofinancira se 40 % stroškov zavarovalne premije za zavarovanje posevkov in plodov pred nevarnostjo toče, požara, udarca strele, spomladanske pozebe, viharja in poplave.

Pri zavarovanju živali pred nevarnostmi pogina, zakola z veterinarsko napotnico in ekonomskega zakola zaradi bolezni pa je sofinanciranje zavarovalnih premij določeno v absolutnih zneskih za posamezno vrsto in kategorijo živali, ki pa ne sme preseči 50 % upravičljivih stroškov zavarovalne premije

Datum začetka izvajanja: Datum začetka izvajanja je julij 2008 (Pomoč ne bo dodeljena pred objavo povzetka na spletni strani EK)

Trajanje programa ali posamične pomoči: Pomoč se lahko odobri do 31. decembra 2008

Cilj pomoči: Pomoč za mala in srednje velika podjetja (SME)

Navedba členov Uredbe (ES) št. 1857/2006 in upravičeni stroški: Uredba vključuje ukrepe in upravičene stroške, ki predstavljajo državno pomoč, skladno z 12. členom Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

12. člen: Pomoč za plačilo zavarovalnih premij

Sektorji: Kmetijstvo

Ime in naslov organa, ki odobri pomoč:

Ministrstvo za kmetijstvo, gozdarstvo in prehrano Dunajska cesta 58 SLO-1000 Ljubljana

Agencija RS za kmetijske trge in razvoj podeželja Dunajska cesta 160 SLO-1000 Ljubljana

Spletni naslov: http://www.uradni-list.si/1/objava.jsp?urlid=200868&objava=2965

Drugi podatki: Namen plačila dela stroškov zavarovalnih premije je spodbuditi kmetijske pridelovalce, da se sami zavarujejo za morebitne izgube zaradi naravnih nesreč oziroma slabih vremenskih razmer ter izgube zaradi bolezni pri živalih in s tem tudi prevzamejo odgovornost za zmanjševanje tveganja v rastlinski pridelavi in reji živali.

V primeru požara je krita le škoda, ki nastane pri požaru, kot posledice slabih vremenskih razmer – kot posledica udara strele.

V predlogu uredbe so izpolnjene zahteve Uredbe (ES) št. 1857/2006, ki se nanašajo na ukrep Pomoč za plačilo zavarovalnih premij in določila splošnih določb (postopek pred dodelitvijo pomoči, kumulacija, transparentnost in spremljanje pomoči).

Spremembe povzetka vključujejo spremembo pravne podlage in dopolnitev spletnega naslova in z dnem uveljavitve te sheme preneha veljati shema XA 424/07

Branko RAVNIK

Generalni direktor Direktorata za kmetijstvo

Številka XA: XA 274/08

Država članica: Republika Slovenija

Regija: Območje občine Rečica ob Savinji

Naziv sheme pomoči ali ime podjetja, ki prejme individualno pomoč: Programi razvoja podeželja v občini Rečica ob Savinji 2008–2013

Pravna podlaga: Pravilnik o dodeljevanju pomoči za ohranjanje in razvoj kmetijstva in podeželja v občini Rečica ob Savinji za programsko obdobje 2008–2013 (II. poglavje)

Načrtovani letni izdatki po shemi ali skupni znesek individualne pomoči, dodeljene podjetju:

2008: 22 250 EUR

2009: 18 000 EUR

2010: 18 000 EUR

2011: 17 000 EUR

2012: 17 000 EUR

2013: 17 000 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na OMD,

— do 40 % upravičenih stroškov za ostala območja,

— če naložbo izvajajo mladi kmetje, se intenzivnost pomoči poveča za 10 % (te naložbe morajo biti opredeljene v poslovnem načrtu kot je določeno v členu 22 (c) in izpolnjeni morajo biti pogoji iz člena 22 Uredbe (ES) št. 1698/2006). Naložba se lahko izvede v obdobju pet let po prevzemu kmetije.

2. Varstvo tradicionalnih krajin in stavb:

— do 100 % dejanskih stroškov za naložbe v neproizvodne objekte,

— do 60 % dejanskih stroškov oz. 75 % na OMD za naložbe v proizvodna sredstva na kmetijah,

— do 100 % za pokritje izrednih stroškov, ki nastanejo zaradi porabe tradicionalnih vrst materiala, ki je potreben za ohranitev značilnosti kulturne dediščine na stavbah.

3. Premestitev kmetijskih poslopij v javnem interesu:

— do 100 dejanskih stroškov, če premestitev poslopja zajema le razstavljanje, odstranitev in ponovno postavitev obstoječih stavb,

— če je posledica premestitve poslopja, da kmet dobi modernejše poslopje, mora sam prispevati vsaj 50 % na OMD, na ostalih območjih pa vsaj 60 % povečanja vrednosti poslopja po premestitvi. Če je upravičenec mladi kmet, je prispevek vsaj 55 % na ostalih območjih ali 45 % na OMD,

— če je posledica premestitve poslopja povečanje proizvodne zmogljivosti, mora kmet sam prispevati vsaj 60 %, na OMD pa vsaj 50 % stroškov v zvezi s povečanjem zmogljivosti. Če je upravičenec mladi kmet, je prispevek vsaj 55 % na ostalih območjih ali 45 % na OMD.

4. Pomoč za plačilo zavarovalnih premij:

— višina sofinanciranja občine je razlika med višino sofinanciranja zavarovalne premije iz nacionalnega proračuna do 50 % opravičljivih stroškov zavarovalne premije za zavarovanje posevkov, plodov ter živali zaradi bolezni.

5. Pomoč za zaokrožitev zemljišč:

— do 100 % upravičenih stroškov pravnih in upravnih postopkov.

6. Pomoč za spodbujanje proizvodnje kakovostnih kmetijskih proizvodov:

— do 100 % najvišje dovoljene intenzivnosti pomoči v obliki subvencioniranih storitev in ne vključujejo neposrednih plačil v denarju proizvajalcem.

7. Zagotavljanje tehnične podpore:

— do 100 % stroškov,

— pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: Avgust 2008 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: II. poglavje predloga Pravilnika o dodeljevanju pomoči za ohranjanje in razvoj kmetijstva in podeželja v občini Rečica ob Savinji za programsko obdobje 2008–2013, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

6. člen: Premestitev kmetijskih poslopij v javnem interesu,

12. člen: Pomoč za plačilo zavarovalnih premij,

13. člen: Pomoč za zaokrožitev zemljišč,

14. člen: Pomoč za spodbujanje kakovostnih kmetijskih proizvodov,

15. člen: Zagotavljanje tehnične podpore v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Rečica ob Savinji Rečica ob Savinji 55 SLO-3332 Rečica ob Savinji

Spletni naslov: http://www.uradni-list.si/1/objava.jsp?urlid=200855&objava=2324

Drugi podatki: Ukrep za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, požar, udar strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Vincenc JERAJ

Župan